als_Latn dik_Latn sag_Latn
Ish-shoferi i Formula 1, Mark Webber, ka shpëtuar nga më e keqja gjatë një aksidenti të shpejtësisë së lartë në serinë e garës World Endurance në Brazil.
Vetura Porshe 911 e australianit 38-vjeçar ra në kontakt me Ferrarin e Matteo Cressonit në pjesën e fundit të garës gjashtë-orëshe në Sao Paulo dhe u përplas në barrierat rrugore.
Webber, i cili u largua nga Formula 1 vitin e kaluar, nuk ka pësuar lëndime serioze, sipas një deklarate të postuar në ueb faqen e garës Endurance Series.
Edhe një deklaratë tjetër e postuar në profilin zyrtar të Webber në Facebook shkruan se ai është në rregull dhe është dashur të bëjë kontrolloje mjekësore.
“Pas aksidentit të tij në garën gjashtë-orëshe në Sao Paulo, Mark është i zgjuar dhe i vetëdijshëm. Ai është dërguar në qendrën mjekësore për kontrolle të mëtejme”, shkruhet në deklaratë.
als_Latn als_Latn als_Latn als_Latn als_Latn